Quia transit ad memoriam posterorum scriptura, omnibus tam posteris quam presentibus notum fieri volo, quod ego Agnes, comitissa de Monte Pancero et de Grinniniaco, concessi et dedi singulis annis pro anniversario domini mei Raimundi, filiique mei Hugonis, ecclesie beate Marie Belnensis, viginti solidos de coustumiis de Vietello, singulis annis in perpetuum prefate ecclesie solvendos; hos autem viginti solidos institui solvendos ministrali canonicorum Belnensis a ministris Vietellensibus, in festivitate Sancti Germani, omni occasione et dilatione remota. Quisquis vero aliquo tempore huic dono obviari voluerit, iram Dei et futurum inditum incurrere se noverit. Hujus rei sunt testes: Hugo, frater ducis Burgundie; Renerius de Froleis; Wido Garrel; Johannes prepositus; Robertus de Seciaco; Johannes capellanus; Damianus presbyter, Motet de Belna. Emblasius de Podio; Hugo Blancus; Guerardus de Verneto; ipse dominus Rodulphus decanus Belnensis; Rainaldus de Pomarco; Haimo Bisortus.